Man by eetplek in Sandton gewondParamedici van Netcare 911 het die swaargewonde man eers op die toneel behandel en toe hospitaal toe gebring. Foto: Netcare 911 via Facebook Paramedici van die nooddiens Netcare 911 het Saterdagoggend kort ná 02:00 gereageer op berigte van ŉ skietery by ŉ eetplek in Oxfordstraat, Sandton. ŉ Volwasse man is vermoedelik in sy maag geskiet in wat blyk ŉ gewapende rooftog te wees. Weens die ernstige aard van sy beserings het hy gevorderde lewensondersteuning op die toneel gekry en is daarna na ŉ nabygeleë hospitaal vir verder behandeling gebring. Netcare 911 sê alle betrokke owerhede het ondersoek op die toneel kom instel.